open-index/open-wikipedia-markdown huggingface dataset:
Sebastião Roque Rabelo Mendes

**Sebastião Roque Rabelo Mendes** (9. lokakuuta 1929 Itapecerica – 11. maaliskuuta 2020 Belo Horizonte) oli brasilialainen roomalaiskatolinen piispa. Hänet vihittiin papiksi 8. joulukuuta 1954 ja nimitettiin Leopoldinan hiippakunnan johtoon 5. elokuuta 1985. Piispaksi vihkiminen seurasi 9. marraskuuta. Pääkonsekraattorina toimi João Resende Costa, jota avustivat Serafim Fernandes de Araújo ja Geraldo Ferreira Reis.

Rabelo Mendes erosi tehtävistään Leopoldinan piispana 10. toukokuuta 1989, jolloin hänet nimitettiin Belo Horizonten arkkihiippakunnan vihkipiispaksi ja Ploaghen titulaaripiispaksi. Hän jäi eläkkeelle 15. joulukuuta 2004. Titulaaripiispan arvo pysyi hänellä.

## Lähteet
Héctor Luis Lucas Peña Gómez

**Héctor Luis Lucas Peña Gómez** (18. lokakuuta 1929 Velasco – 18. joulukuuta 2025) oli kuubalainen roomalaiskatolinen piispa. Hänet vihittiin papiksi Santiago de Cuban arkkihiippakuntaan 26. kesäkuuta 1955 ja nimitettiin sen vihkipiispaksi sekä Novalicianan titulaaripiispaksi 12. tammikuuta 1970. Piispaksi vihkiminen seurasi 19. maaliskuuta. Pääkonsekraattorina toimi Cesare Zacchi, jota avustivat Pedro Claro Meurice Estiu ja Francisco Ricardo Oves Fernández.

Peña Gómez sai 8. tammikuuta 1979 nimityksen Holguínin piispaksi, jona hän toimi, kunnes jäi eläkkeelle 14. marraskuuta 2005.

## Lähteet
Vanhan likaisen miehen juttuja

**Vanhan likaisen miehen juttuja** (engl. *Notes of a Dirty Old Man*) on Charles Bukowskin vuonna 1969 pehmeäkantisena kirjana julkaistu artikkelikokoelma. Kokoelma sisältää 40 Bukowskin losangelesilaiseen Open City -underground lehteen 1960-luvun lopulla kirjoittamaa kolumnia.

Sammakko julkaisi suomennetun kokoelman alkuperäisteoksen tapaan suoraan pokkarina vuonna 2002. Käännöksestä vastasivat Seppo Lahtinen, Tuomas Laurila ja Kalle Niinikangas. 

## Lähteet
Bruno Kreisky -palkinto

**Bruno Kreisky -palkinto** on kahden vuoden välein jaettava palkinto, joka perustettiin lokakuussa vuonna 1976 Itävallan liittokansleri Bruno Kreiskyn 65-vuotissyntymäpäivän kunniaksi. Ensimmäisen kerran palkinto jaettiin vuonna 1979.

Palkinto jaetaan ihmisoikeuksia edistäneille. Palkinto jaettiin vuonna 1993 kahteen osaan. Ensimmäinen osa myönnettiin ihmisoikeuksiin ja toinen kansainvälisiin suorituksiin. Palkintosumma on noin 7&nbsp;000 – 30&nbsp;000 euroa.

Palkinnon jakaa Bruno Kreisky Preis für Verdienste um die Menschenrechte. Palkinnon saajat valitsee Bruno Kreisky säätiön johtokunta yhdessä kansainvälisen juryn kanssa.

## Palkinnon saajat

## Lähteet

## Aiheesta muualla
*Bruno Kreisky Preis für Verdienste um die Menschenrechte, Bruno Kreisky Stiftung 
*Bruno Kreisky Prize for Services to Human Rights, Bruno Kreisky Stiftung
KHL-kausi 2011–2012

**KHL-kausi 2011–2012** oli jääkiekkosarja KHL:n neljäs kausi. Kausi alkoi jo 7. syyskuuta, mutta avausottelu keskeytettiin kun kuultiin, että Lokomotiv Jaroslavlin joukkue oli yhtä pelaajaa lukuun ottamatta kuollut lento-onnettomuudessa matkalla kauden avausotteluun Minskiin. Tragedian takia joukkue jätti kauden väliin. Runkosarja alkoi lopulta 12. syyskuuta ja päättyi 26. helmikuuta. Pudotuspelit päättyivät 25. huhtikuuta.

OHK Dinamo Moskova voitti Gagarin Cupin kukistamalla finaaleissa Avangard Omskin seitsemännessä pelissä. Dinamo oli ensimmäinen KHL:n mestari läntisestä konferenssista.

## Merkittäviä tapahtumia
### Laajennus Slovakiaan
Lev Poprad sai Slovakian jääkiekkoliitolta luvan siirtyä KHL:ään ja se nosti liigan joukkuemäärän 24:ään. Lokomotiv Jaroslavlin vetäydyttyä lento-onnettomuutensa takia joukkueiden määrä tippui kuitenkin 23:een.

### Jaroslavlin tragedia

7. syyskuuta 2011 Lokomotiv Jaroslavlin joukkuetta kuljettanut lentokone syöksyi maahan vähän lähdön jälkeen. Joukkueen oli tarkoitus lentää Minskiin kauden avausotteluun. Kauden avausottelu Opening Cup Salavat Julajevin ja Atlantin välillä oli jo käynnissä Ufassa, mutta ottelu keskeytettiin tragedian takia ja sen tulokset mitätöitiin. KHL päätti siirtää kauden alkua 12. päivään syyskuuta. Lokomotivin joukkueelle pidettiin 10. syyskuuta julkinen muistotilaisuus.

Runkosarjan piti alkaa 7. syyskuuta ja loppua 26. helmikuuta. Jaroslavlin tragedian takia aikatauluja oli kuitenkin muokattava. Kauden alkua lykättiin niin, että se alkoi 12. syyskuuta ja jokaisen joukkueen ottelumäärä putosi 54:ään.

## Sarjataulukot

### Läntinen konferenssi

 
### Itäinen konferenssi

## Pelaajatilastot
### Pistepörssi

## Pudotuspelit
Pudotuspelit pelattiin paras seitsemästä järjestelmällä.

## All Stars -ottelu
All Stars -viikonloppuna 20–21.1.2012 Riiassa, Latviassa, pelasivat Team Fedorov ja Team Ozolins. Team Fedorov voitti ottelun.

## Lähteet

## Aiheesta muualla
Filosofikuningas

**Filosofikuninkaat** olivat Platonin dialogissaan *[[Valtio (Platon)|Valtio]]* esittämän valtioutopian eli *Kallipoliksen* hallitsijoita tai vartijoita.

## Filosofikuningas Platonin ''Valtiossa''

Platonin mukaan jotta hänen ihannevaltionsa voisi toteutua, "on joko filosofien tultava kuninkaiksi tai sitten niiden, joita me nyt sanomme kuninkaiksi ja hallitsijoiksi, on ryhdyttävä toden teolla ja vakavasti harrastamaan filosofiaa".

Selittäessään ajatustaan tarkemmin Platon lähtee liikkeelle filosofin sananmukaisesta määritelmästä. Filosofi on viisauden rakastaja, ja rakastajana hänen tulee olla sellainen, että hän rakastaa viisautta kokonaisuudessaan ja kaikessa. Tämän jälkeen hän erottaa ne, jotka rakastavat totuutta itseään ja ne jotka rakastavat vain näkemäänsä tai oppimaansa. Filosofeja ja näin ainoita filosofikuninkaiksi sopivia ovat ne, jotka kykenevät näkemään Platonin ideaopin mukaiset ideat.

Myöhemmin Platon käsittelee muun muassa filosofikuninkailta vaadittavaa koulutusta. Peruskoulutus kestää 18-vuotiaaksi. Tämän jälkeen seuraa kaksi vuotta fyysistä harjoittelua, kymmenen vuotta matemaattisia tieteitä sekä viisi vuotta dialektiikkaa. Lopuksi vaaditaan viisitoista vuotta osallistumista kaupunkivaltion käytännön hallitsemiseen. Tämän koulutuksen läpikäyneet ovat lopulta 50-vuotiaina sopivia hallitsijoiksi.

*Valtiossa* Platon käyttää myös metaforaa valtiolaivasta kuvaamaan ajatustaan filosofikuninkaista tämän laivan parhaina kapteeneina.

## Myöhemmin

Historiassa muun muassa Rooman keisari Marcus Aureliusta, joka oli myös stoalainen filosofi, on usein kutsuttu filosofikuninkaaksi. Uudellakin ajalla ajatusta on sovellettu muun muassa joihinkin valistusajan hallitsijoihin ja poliitikkoihin, kuten Fredrik II Suureen ja Thomas Jeffersoniin.

Karl Popper syytti Platonia totalitarismin noususta 1900-luvulla ja näki tämän ajatuksen idealistisista ja yhteiskuntaa manipuloimaan pyrkivistä filosofikuninkaista sellaisena, että se johti Adolf Hitlerin kaltaisten diktaattoreiden nousuun.

Niccolò Machiavelli kritisoi filosofikuninkaan ajatusta todeten, että tosiasiallisesti filosofikuningas on huonoin mahdollinen hallitsija, sillä reaalimaailmassa filosofikuninkaasta tulee väistämättä pelkkä tyranni, jolla on ideologinen agenda. Myös Bertrand Russell kritisoi voimakkaasti Platonia teoksessaan *[[Länsimaisen filosofian historia (kirja)|Länsimaisen filosofian historia]]*, rinnastaen Benito Mussolinin ja Josef Stalinin filosofikuninkaisiin.

Ajatollah Khomeinin sanotaan saaneen innoitusta platonilaisesta ajatuksesta filosofikuninkaista hänen kiinnostuttuaan islamilaisesta mystiikasta ja Platonin *Valtiosta*. Hänen on arveltu ottaneen tästä vaikutteita ajatukseensa islamilaisesta tasavallasta.

## Katso myös
* Platonin poliittinen filosofia
* Valistunut itsevaltias

## Lähteet

## Kirjallisuutta
* Platon: *Valtio*. Teoksessa 
* 

## Aiheesta muualla
* Plato: Text of section of ''The Republic'' - The philosopher-king  Ancient History Sourcebook.
Roland (ohjus)

**Euromissile Roland** on lyhyen kantaman ilmatorjuntaohjusjärjestelmä. Se kehitettiin yhteistyönä Ranskan ja Saksan keskinäisesti. Myös Yhdysvallat hyväksyi tämän asejärjestelmän omaan käyttöönsä Kansalliskaartille. Ensilinjan rintamakäyttö sen sijaan hylättiin. Tyypiksi olisi tullut MIM-115.

Prototyyppiversio valmistui vuonna 1973. Käyttöönotto tapahtui 1977. Roland I oli selkeässä säässä/päiväkäyttöön tarkoitettu versio, jonka kehityksen vetovastuu oli Ranskan Aerospatialella. Saksalainen MBB-konsortio otti vastuulleen hoitaa jokasään torjuntaohjustyypin, Roland II:n kehittelyn. Viimeisin paranneltu ja suuremman tuhovaikutuksen omaava malli oli Roland III.

Ohjustyyppiä käytettiin useassa Nato-maassa. Yhdysvaltain oma Mauler-projekti keskeytettiin sen osoittautuessa epäonnistuneeksi. Yhdistyneen kuningaskunnan vastaava verrokki samalta aikakaudelta lienee Rapier. Ranskassa valmistettu Crotale NG oli ulottuvampi, ja myöhempänä osaltaan korvasi tämän ohjustyypin.

## Lähteet
* 

### Viitteet

## Aiheesta muualla
* 
* 
* 
*
Suomalaisia rakkaustarinoita 3

**Suomalaisia rakkaustarinoita 3**  on suomalaisen säveltäjän Kikka Laitisen ja yhtyeen Kikka Laitinen Co. studioalbumi, joka julkaistiin 1. kesäkuuta 2012. Äänitykset tehtiin Edu Kettusen ja Pate Kerkolan studioissa Kemiössä ja Paimiossa ja CD masteroitiin Helsingissä Chartmakersilla. 

*Suomalaisia rakkaustarinoita* -laulusarja muodostaa kolmiosaisen trilogian. Ensimmäinen osa julkaistiin vuonna 2006, toinen osa 2008. *Suomalaisia rakkaustarinoita* -trilogian tunnetuimpia kappaleita ovat muun muassa ”Onni on pienissä asioissa”, ”Suomalaisia rakkaustarinoita”, ”Jospa ne kaksi poikaa”, ”Da?”, ”Enää linnut laula ei”, ”Rakkaus naista kuljettaa” ja ”Enkelit sut luotani vei”. Monet Suomalaisia rakkaustarinoita -trilogian laulut ovat olleet muun muassa Yle Radio Suomen ja Radio Top 20 -soitetuimpien listoilla vuosina 2006–2013.

*Suomalaisia rakkaustarinoita* -trilogiasta tehtiin vuonna 2013 sarja, johon yhdistettiin musiikkia ja muotoilua: syntyi *Suomalaisia rakkaustarinoita Kikka Laitinen*, joka sai Suomalaisen Työn Liitolta sekä Avainlippu- että Design From Finland -merkit. *Suomalaisia rakkaustarinoita - Kikka Laitinen* on rekisteröity tavaramerkki. Sarjan laulut ovat pääosin Kikka Laitisen säveltämiä ja sanoittamia ja yhtyeen Kikka Laitinen Co. sovittamia. Sarjan muotoilu on Ville Korhosen käsialaa.

## Kappaleet
# 
# 
# 
# 
# 
# 
# 
# 
# 
# 

Kaikki sävellykset ja sanoitukset Kikka Laitinen/Manus, paitsi 3. ja 7. sanat Kikka Laitinen-Edu Kettunen, ja 4. Sävellys Pertti Jalonen, 6. Sävellys Kustaa Kantelinen, Sävellys 3. Simo Koho ja Sanat 10. Kikka Laitinen-C.Munck. Kaikki sovitukset Laitinen-Kantelinen-Korhonen-Yli-Knuuttila-Kettunen, paitsi 6. viulusovitus Pertti Jalonen.

## Muusikot
* Kikka Laitinen – laulu, piano, rhodes 
* Edu Kettunen – taustalaulu, lyömäsoittimet
* Kustaa Kantelinen – kitarat
* Petteri Korhonen – rummut, lyömäsoittimet
* Mikko Yli-Knuuttila – basso
* Roosa Kerkola – taustalaulu
* Jonna Ortju – taustalaulu
* Maija Linkola – viulu
* Anna Tanskanen – viulu
* Lotta Poijärvi – alttoviulu
* Tiia Ignatius – sello, viulusektio

## Tuotanto
* Humble House Records OY / Hittitalo Kikka Laitinen OY
* Taiteellinen tuottaja: Edu Kettunen
* Äänitys & miksaus: Pate Kerkola & Edu Kettunen, paitsi 6. Äänitys ja miksaus Pertti Jalonen
* Masterointi: Henkka Niemistö / Chartmakers Oy
Henry Chinaski

**Henry Chinaski** on yhdysvaltalaisen kirjailijan ja runoilijan Charles Bukowskin (1920–1994) omaelämänkerrallinen alter ego, joka esiintyy Bukowskin romaaneissa Postitoimisto (*Post Office*, 1971), Pystyssä kaiken aikaa (*Factotum*, 1975), Naisia (*Women*, 1978), Siinä sivussa (*Ham on Rye*, 1982) ja Hollywood (*Hollywood*, 1989) sekä elokuvassa Baarikärpänen (*Barfly*, 1987), johon Bukowski laati käsikirjoituksen. Lisäksi hahmo esiintyy monissa Bukowskin novelleissa ja runoissa.

Elokuvassa Baarikärpänen Chinaskia esitti Mickey Rourke ja romaanin Factotum elokuvaversiossa Matt Dillon.

## Teosten kronologia

Teosten julkaisukronologia ei vastaa todellista aikajärjestystä, todellinen järjestys on seuraava:

* Siinä sivussa (*Ham on Rye*, 1982), Chinaskin lapsuus- ja kouluvuodet 1930-luvun pula-ajan Los Angelesissa.

* Pystyssä kaiken aikaa (*Factotum*, 1975), Chinaskin nuoruusvuodet 1940-luvun Los Angelesissa.

* Postitoimisto (*Post Office*, 1971), Chinaskin aikuisvuodet ja keski-ikä Yhdysvaltain postilaitoksen palveluksessa. Bukowski itse työskenteli postin palveluksessa vuosina 1952–1955 ja 1958–1970.

* Naisia (*Women*, 1978), Chinaskin keski-ikä kirjailijana ja runoilijana. Teos alkaa Chinaskin todetessa olevansa 50 vuotta vanha, joten teos ajoittuu 1970-luvulle.

* Hollywood (*Hollywood*, 1989), Chinaski elokuvan Baarikärpänen käsikirjoittajana 1980-luvulla. Käsikirjoitus julkaistiin jo vuonna 1984 ja elokuva vuonna 1987.

## Lähteet
Vesannon naiset

***Vesannon naiset*** oli televisiosarja, joka alkoi helmikuussa 1999. Se kertoi Vesannon naisista ja oli tyypiltään dokudraama, faktan ja fiktion sekoitus.

## Lähteet
Lucy Griffiths

**Lucy Griffiths** (s. 10. lokakuuta 1986 Brighton, Englanti, Iso-Britannia) on englantilainen näyttelijä.

## Ura
Lucy Griffiths esitti Mariania BBC:n sarjassa *[[Robin Hood (televisiosarja)|Robin Hood]]* vuosina 2006–2007. Hän palasi sarjaan yhdeksi jaksoksi vuonna 2009. Griffiths on esiintynyt brittiläisissä televisiosarjoissa *The Little House*, *Collision* ja *[[Komisario Lewis]]*. Vuonna 2012 hän alkoi esittää vampyyri Noraa yhdysvaltalaisessa sarjassa *[[True Blood]]*.

## Filmografia
### Elokuvat

### Televisiosarjat

## Lähteet

## Aiheesta muualla
* 
* Hamilton Hodell Talent Management - Lucy Griffiths
Elsa – vapaana syntynyt

**Elsa – vapaana syntynyt** (*Born Free*) on vuoden 1966 elokuva. Se perustuu Joy Adamsonin kirjaan *Perheeseemme kuuluu leijona* (*Born Free*), joka alun perin ilmestyi 1960. Elokuvan ohjasi James Hill joka on tullut tunnetuksi dokumenttielokuvistaan. 

## Elokuvasta
Elokuva perustuu Joy Adamsonin kirjaan *Perheeseemme kuuluu leijona* (*Born Free*, 1960) joka on julkaistu Suomessa 1961. Kirjasta käsikirjoituksen sovitti Lester Cole salanimellä Gerald L. C. Copley koska joutui Yhdysvaltain kommunistivainojen aikana Hollywoodin mustalle listalle mikä tuhosi hänet taloudellisesti ja ammatillisesti. Se jäi myös hänen viimeiseksi käsikirjoituksen sovitukseksi.

Elokuva on tosi tapahtumiin perustuva ja kertoo Keniassa asuvasta valkoihoisesta pariskunnasta, George (Bill Travers) ja Joy Adamsonista (Virginia McKenna) jotka ottavat hoiviinsa orvoksi jääneen leijonanpennun ja kasvattavat sen täysikasvuiseksi. Elokuvan pariskuntaa esittävät McKenna ja Travers ovat naimisissa myös todellisesti. Heistä tuli elokuvan myötä eläinten oikeuksien puolestapuhujia Vuonna 1984 McKenna ja Travers perustivat *Zoo Check*in jonka nimi vaihdettiin myöhemmin *Born Free Foundation* nimeksi. 

## Näyttelijät

Lähde: 

## Palkintoja
*Elsa – vapaana syntynyt* toi Oscarin John Barrylle musiikista ja Barry ja Don Blackille teemalaulusta ”Born Free”.

## Arvioita
*[[Video-opas|Video-oppaassa]]* vuodelta 1994 elokuva saa neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
* 
* 
*
Albanian presidentinvaali 2012

**Albanian presidentinvaali 2012** pidettiin Albaniassa 11. kesäkuuta 2012. Vaalin voittajaksi nousi sisäministeri Bujar Nishani, joka astui virkaan edeltäjänsä Bamir Topin toimikauden päätyttyä heinäkuussa. Vaalit olivat poliittisesti vaikeat, ja parlamentti onnistui valitsemaan presidentin vasta neljännellä yrittämällä, koska puolueet eivät löytäneet tarpeeksi kannatusta saavia ehdokkaita. Nishani sai ainoana ehdokkaana 140-paikkaisen parlamentin äänestyksessä 73 ääntä.

## Lähteet
Swift

**Swift** voi tarkoittaa muun muassa seuraavia asioita:

* SWIFT eli Society for Worldwide Interbank Financial Telecommunication hoitaa pankkien tunnusnumeroiden rekisteröinnin ja pitää yllä luetteloa näistä numeroista
** SWIFT-koodi (SWIFT-osoite) tarkoittaa ISO 9362 -standardin mukaista pankin tunnusnumeroa
* Swift Current, kaupunki Saskatchewanissa, Kanadassa
* Swift, varhaisperunalajike
* Swift-teleskooppi, Maata kiertävä gammapurkauksia tutkiva teleskooppi
* Supermarine Swift, nuolisiipimallinen suihkuhävittäjä
* Swift-roottori, vaaka-akselinen tuuliturbiini
* Suzuki Swift, automalli
* Swift, Applen vuonna 2014 julkaisema ohjelmointikieli
* 5035 Swift, päävyöhykkeen asteroidi

## Britannian kuninkaallisen laivaston aluksia
* ''Swift'' (1549), 60-tonninen alus
* ''HMS Swift Prize'' (1689), 20-tykkinen kuudennen luokan alus
* ''HMS Swift'' (1695), kuusitykkinen prikantiini
* ''HMS Swift'' (1697), 10-tykkinen alus
* ''HMS Swift'' (1699), nelitykkinen sluuppi
* ''HMS Swift'' (1704), Swift-luokan 12-tykkinen sluuppi
* ''HMS Swift'' (1721), Otter-luokan 12-tykkinen sluuppi
* ''HMS Swift'' (1741), Drake-luokan 10-tykkinen sluuppi
* ''HMS Swift'' (1761), 10-tykkinen kutteri
* ''HMS Swift'' (1763, kutteri), kuusitykkinen kutteri
* ''HMS Swift'' (1763), Swift-luokan 14-tykkinen sluuppi
* ''HMS Swift'' (1773), kahdeksantykkinen sluuppi
* ''HMS Swift'' (1777), Swan-luokan 14-tykkinen sluuppi
* ''HMS Swift'' (1779), 16-tykkinen sluuppi
* ''HMS Swift'' (1783), kuusitykkinen sluuppi
* ''HMS Swift'' (1793), Hawk-luokan 16-tykkinen sluuppi
* ''HMS Swift'' (1794), kuunari
* ''HMS Swift'' (1798), Suurten järvien tykkivene
* ''HMS Swift'' (1804), 16-tykkinen prikisluuppi
* ''HMS Swift'' (1817), kutteri/emälaiva
* ''HMS Swift'' (1835), kahdeksantykkinen priki
* ''HMS Swift'' (1879), tykkivene
* ''HMS Swift'' (TB81), torpedovene
* ''HMS Swift'' (1907), hävittäjä
* ''HMS Swift'' (G46), S-luokan hävittäjä
*''HMS Swift'' (P243), Peacock-luokan korvetti.

## Sukunimenä
* Alfred Swift (1931–2009), eteläafrikkalainen ratapyöräilijä ja olympiamitalisti
* Ben Swift (s. 1987), englantilainen rata- ja maantiepyöräilijä
* Clive Swift (1936–2019), englantilainen näyttelijä
* Frank Swift (1913–1958), englantilainen jalkapalloilija
* Graham Swift (s. 1949), englantilainen kirjailija
* Jonathan Swift (1667–1745), irlantilainen anglikaanipappi, kirjailija
* Kim Swift (s. 1983), yhdysvaltalainen videopelien suunnittelija
* Lewis A. Swift (1820–1913), yhdysvaltalainen tähtitieteilijä
* Michael Swift (s. 1987), eteläkorealais-kanadalainen jääkiekkoilija
* Stephanie Swift (s. 1972), yhdysvaltalainen pornonäyttelijä
* Taylor Swift (s. 1989), yhdysvaltalainen countrylaulaja, lauluntekijä ja näyttelijä

### Kuvitteellisia henkilöitä
* Richard Swift, *Varjo*, National Comicsin sarjakuvahahmo.
Gapmu

**Gapmu** on Wimme Saaren albumi, joka julkaistiin 1. marraskuuta 2003. Levyllä Saari joikuaa yksin ilman säestystä.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Lähteet
Joanne Shenandoah

**Joanne Shenandoah** (23. kesäkuuta 1957 – 22. marraskuuta 2021) oli yhdysvaltalainen laulaja ja muusikko. Hän kuului irokeesien alkuperäiskansaan.

## Lähteet
*

### Viitteet
Seppo Saari

**Seppo Saari** (17. syyskuuta 1943 Tampere – 8. toukokuuta 2012 Kemijärvi) oli suomalainen luonto­valo­kuvaaja. Saari voitti vuonna 1983 Vuoden luontokuva -kilpailun kuvalla karhusta, joka kävelee lumihangessa. Häneltä ilmestyi karhua käsittelevä valokuvateos *Karhu* vuonna 1983. 

Muutettuaan Kemijärvelle 1972 Saari kiinnostui uhanalaisista lintulajeista. Erityishuomion kohteeksi hän otti muuttohaukan, mutta myös muut haukat, merikotka ja pöllöt saivat hänen huomionsa. Hän kartoitti muuttohaukan esiintymispaikkoja ja kuvasi niiden elämää. Hän rengasti ennätysmäiset 400 muuttohaukan poikasta.

Työelämässä Saari toimi Kemijärvellä sellutehtaan suunnitteluteknikkona.

## Lähteet
John Bryson

**John E. Bryson** (24. heinäkuuta 1943 New York – 13. toukokuuta 2025) oli Yhdysvaltojen 37. kauppaministeri. Senaatti valitsi hänet 20. lokakuuta 2011 äänin 74–26. Hän toimi aiemmin Southern California Edisonin emoyhtiön Edison Internationalin johtotehtävissä.

Bryson ajoi kesäkuussa 2012 samana päivänä kahteen kertaan lyhyin väliajoin kolarin, joista ensimmäisestä hän poistui paikalta, toisen jälkeen hänet löydettiin tajuttomana autosta. Syyksi kerrottiin sairauskohtaus ja Bryson jäi tapausten johdosta sairauslomalle. Bryson ilmoitti 21. kesäkuuta 2012 eroavansa kauppaministerin tehtävästä.

## Lähteet
Kyynelten valtatie

**Kyynelten valtatie** () on Kanadan läntisimmän provinssin, Brittiläisen Kolumbian, poikki johtavasta valtatie 16:sta käytetty nimitys. Nimi johtuu siitä, että jopa 43 naisen uskotaan kadonneen sen varrella viimeisen kolmenkymmenen vuoden aikana. Monet uskovat, että katoamisten takana on sarjamurhaaja, joka saalistaa nuoria naisia. Toiset uskovat, että naiset olisivat joutuneet Kanadan karun luonnon uhreiksi.

Poliisi on Daily Mailin mukaan sanonut, että katoamisista kahdeksan näyttävät olevan yhteydessä toisiinsa ja niistä voidaan epäillä ihmistä. Ketään tiettyä henkilöä ei kuitenkaan ole koskaan esitetty epäillyksi.

Viimeisin tiellä kadonnut nainen on 20-vuotias Madison Scott, joka katosi lähellä Kyynelten valtatietä juhlien jälkeen toukokuussa 2011. Poliisi löysi Madisonin teltan ja auton, mutta nainen itse oli kadonnut jälkiä jättämättä. Madisonin kohtalosta ei ole vuosienkaan jälkeen mitään tietoa.

Poliisin tilastojen mukaan tiellä on kadonnut kahdeksantoista naista, mutta paikallisten alku­peräis­kansojen johtajien mukaan tapauksia on ainakin 43. Kadonneet naiset ovat iältään 14–33-vuotiaita. Monet kadonneista naisista elivät alkuperäiskulttuureissa ja liikkuivat liftaten.

Alueen kaupungit ovat kaukana toisistaan, eikä alueella aina ole kuuluvuutta. Poliisi varoittaa alueen naisia liftaamisesta, sillä se tekee heistä helppoja uhreja. Monelle paikalliselle se on kuitenkin ainoa keino liikkua pitkiä matkoja.

Ainoa läpimurron mahdollisuus vyyhdissä saatiin vuonna 2011, kun poliisi julkaisi piirroksen vanhemmasta miehestä, joka oli yrittänyt siepata 20-vuotiaan naisen lähellä valtatie 16:ta. Miestä ei ole koskaan löydetty.

## Lähteet
Kansanvakuutus turvanamme

**Kansanvakuutus turvanamme** on Risto Jarvan ohjaama lyhyt dokumentti vuodelta 1967, jonka tilasi Kansaneläkelaitos.

Elokuva syntyi, kun Kansaneläkelaitos tilasi 30-vuotisjuhlaansa Risto Jarvalta värillisen lyhytelokuvan, jossa käydään läpi 1930-luvun lopulta asti tapahtuneita suomalaisen sosiaaliturvan uudistuksia, erityisesti kansaneläkettä ja sairausvakuutusta. Tavanomaisen myötäsukaisen tilauselokuvan sijasta Jarva ohjasi filmin televisionomaiseksi haastatteluineen niin, että siinä on terveen kriittisiä äänenpainoja sekä kysymyksissä että vastauksissa. 

## Lähteet

## Palkinnot
* Valtion elokuvapalkinto 1968 (30&nbsp;000 markkaa).
Toinen Bull Runin taistelu

**Bull runin toinen taistelu** käytiin 28.–30. elokuuta 1862. Taistelu oli osa Amerikan sisällissodan etelävaltioiden offenssiivia unionin joukkoja vastaan. Konfederaation joukkoja komensi Robert E. Lee ja Virginian armeijaa John Pope. Taistelu käytiin samoilla seuduilla kuin Bull runin ensimmäinen taistelu ja siihen osallistui enemmän joukkoja ja kalustoa kuin ensimmäisellä kerralla.

Konfederaation kenraali Stonewall Jackson suoritti laajan koukkausliikkeen, onnistui kaappaamaan Unionin varusvaraston Mannassasin risteyksessä ja uhkasi Popen Washingtonin-viestilinjoja. Jackson perääntyi muutaman mailin luoteeseen ja ryhmittyi puolustusasemiin Stony Ridgelle. Jackson kävi 28. elokuuta hyökkäykseen Unionin marssilinjastoa vastaan Gainesvillessä, Brawnerin farmin lähistöllä. Taistelulla ei ollut selvää voittajaa. Samana päivänä Leen armeijan ryhmittymä James Longstreetin johdolla murtautui Unionin rintaman läpi Thoroughfare Gapin taistelussa ja lähestyi päätaistelukenttää.

Pope oli vakuuttunut, että hän oli motittanut Jacksonin, ja keskitti armeijansa pääjoukon taisteluun. 29. elokuuta Pope määräsi useita hyökkäyksiä Jacksonin asemia vastaan. Hyökkäykset torjuttiin, ja kummatkin osapuolet kärsviät suuria tappioita. Keskipäivällä Longstreetin joukot saapuivat Thoroughfare Gapista ja ryhmittyivät Jacksonin sivustaan. Pope jatkoi 30. elokuuta hyökkäyksiä ilmeisesti tietämättä Longstreetin joukkojen saapumisesta. Unionin hyökkäys pysähtyi tykistötuleen, ja Longsteetin joukot ryhtyivät vastahyökkäykseen. Hyökkäys lienee suurin yhtenäinen hyökkäys koko sisällissodassa, ja siihen osallistui noin 25&nbsp;000 sotilasta. Unionin vasen laita murentui ja joutui vetäytymään Bull Run -jokea kohti. Pope joutui vetäytymään joukkoineen nopeasti Centrevilleä kohti. Kiireestä huolimatta ensimmäisen Bull Runin katastrofi ei toistunut Unionin jälkijoukon toimien ansiosta.

## Lähteet

## Aiheesta muualla
Nainen ja yhteiskunta

**Nainen ja yhteiskunta** on Risto Jarvan ohjaama yhteiskunnallinen dokumentti vuodelta 1968, jonka tilasi Postisäästöpankki PSP. Elokuva voitti parhaasta tilauselokuvasta Jussi-palkinnon vuonna 1969.

## Palkinnot
* Valtion elokuvapalkinto 1968 (50&nbsp;000 markkaa).

## Lähteet
Gonadotropiinit

**Gonadotropiinit** eli **gonadotrooppiset hormonit** ovat hormoneja, jotka säätelevät sukupuolirauhasten toimintaa. Näitä ovat muun muassa lutropiini, follitropiini sekä istukkahormoni, ja ne erittyvät aivolisäkkeen etulohkosta ja istukasta.

Gonadotropiineja vapauttaa gonadoliberiini.

## Lähteet

## Aiheesta muualla
*Ovulaation induktio eli munasolun kypsytys- ja irrotushoito   Väestöliitto 2012
*Alkoholin vaikutus miehen hormonitoimintaan  KTL, Mielenterveyden ja alkoholitutkimuksen osasto 2004
*MeSH: Gonadotropins
Paul Maurice

**Paul Maurice** (s. 30. tammikuuta 1967 Sault Ste. Marie, Ontario) on kanadalainen uransa lopettanut jääkiekkoilija ja nykyinen NHL-joukkue Florida Panthersin päävalmentaja.

Maurice on kautta aikojen nuorin 1  000 NHL-ottelua valmentanut valmentaja. Hän saavutti rajapyykin 28. marraskuuta 2010 ottelussa Washington Capitalsia vastaan 43 vuoden ja 302 päivän iässä. Maurice on kokenut eniten hävittyjä otteluita päävalmentajana NHL:n historiassa.

## Ura
Philadelphia Flyers varasi puolustajana pelanneen Mauricen vuoden 1985  Flyersin 12. varauksena numerolla 252. Hänen peliuransa päättyi kuitenkin samana vuonna OHL-ottelussa saatuun silmävammaan.

Maurice valmensi NHL:ssä Hartford Whalersia 1995–1997, minkä jälkeen seura muutettiin Carolina Hurricanesiksi. Maurice jatkoi uudistuneessa seurassa kauteen  asti, jolloin hän sai potkut 30 ottelun jälkeen. Seuraavan kerran Maurice toimi NHL:ssä päävalmentajana Toronto Maple Leafsissa kausilla  ja . Hän palasi samana vuonna Carolinaan, mutta irtisanottiin kun kautta  oli pelattu 25 ottelua.

Kesäkuussa 2012 KHL-seura Metallurg Magnitogorsk ilmoitti solmineensa sopimuksen Mauricen ja Carolinan entisen maalivahtivalmentajan Tom Barrasson kanssa. Kaudella 2012–2013 joukkue pääsi Mauricen alaisuudessa pudotuspeleihin, mutta hävisi Salavat Julajev Ufalle ensimmäisellä kierroksella seitsemässä ottelussa. Maurice muutti kauden jälkeen takaisin Pohjois-Amerikkaan ollakseen lähempänä perhettään.

12. tammikuuta 2014 Winnipeg Jets palkkasi Mauricen uudeksi päävalmentajakseen erotettuaan Claude Noëlin joukkueen huonojen peliesitysten vuoksi. Jetsin kauden päätyttyä runkosarjaan Maurice allekirjoitti neljän vuoden jatkosopimuksen seuran kanssa 16. huhtikuuta 2014. Helmikuussa 2020 Maurice allekirjoitti monivuotisen jatkosopimuksen Winnipeg Jetsin kanssa. Hän kuitenkin erosi tehtävästä omasta tahdostaan joulukuussa 2021. Kesäkuussa 2022 Maurice siirtyi Florida Panthersin uudeksi päävalmentajaksi. 

Kausina 2023–2024, ja 2024-2025 Maurice valmensi Floridan Stanley Cup -mestaruuteen.

## Lähteet
Puolanminttu

**Puolanminttu** (*Mentha pulegium*) eli **vuoriminttu** on aromaattisen tuoksuinen ruohokasvi minttujen suvussa. Sitä viljellään maustekasvina.

## Lähteet

## Aiheesta muualla
*Suomen Lajitietokeskus: Puolanminttu (''Mentha pulegium'')
*Kasviatlas: Puolanminttu (''Mentha pulegium'') Suomessa.
*ITIS: ''Mentha pulegium'' 
*United States Department of Agriculture (USDA): ''Mentha pulegium'' 
*Flora of China: Mentha pulegium 
*Dr. Duke's Phytochemical and Ethnobotanical Databases: ''Mentha pulegium''
Seppo Launis

**Seppo Ilmari Launis** (6. toukokuuta 1911 Espoo – 30. marraskuuta 1973 Helsinki) oli suomalainen kuvittaja ja lastenkirjailija. 

## Teoksia
* *Erkin oma kirja : kokoelma sarjakuvina*. Ristin voitto, Helsinki 1938
* *Taikurin kirja* ; kirj. Ilmari Jäämaa, Seppo Launis. 3. painos WSOY 1938
* *Kamraterna : händelser ur Eriks, Evalds och Lisas liv* ; ritade och berättade av Seppo Launis. Taborförlaget, Helsingfors 1942
* *Esan kirja* ; Esa Ylhämaan itsensä piirtämä ja kirjoittama ; taiteellisesti valmistellut Seppo Launis. Kuva ja sana, Porvoo 1943
* *Esan kommelluksia : Esan elämää kesästä kesään*. Kuva ja sana, Helsinki 1943
* *Isoveli piirtää*. Kuva ja sana, Helsinki 1944
* *Salaliitto Hiilaikis sekä muita muistoja kesäisestä saaristosta*. Kuva ja sana, Helsinki 1951
* *Vallatonta ja vakavaa : muistelmia kouluajoilta Helsingistä*. Kuva ja sana, Helsinki 1955

## Kuvituksia
* *Kansakoulun raittiustieto, oppikirja*, tekijät O. A. Kärnä ja Kl. U. Suomela; kuvat piirtänyt Seppo Launis. WSOY 1934
* Ensio Lehtonen : *Aku ja Saku eli poikia on monenlaisia: viikko poikien elämää* ; kuvitus Seppo Launis. Kuva ja sana, Helsinki 1942
* Oke Peltonen : *Pieni ystävä*  ; kuvitus Seppo Launis. Kuva ja sana, Helsinki 1944

## Lähteet
*
Kerataanisulfaatti

**Kerataanisulfaatti** (**KS**) on yksi glykosaminoglykaaneista. Sen rakenteessa toistuvana yksikkönä ovat galaktoosi ja N-asetyyliglukosamiini. Kerataanisulfaattia esiintyy muun muassa rustokudoksessa.
## Ominaisuudet ja merkitys
Kerataanisulfaatti koostuu glykosidisellä sidoksella toisiinsa liittyneistä galaktoosi- ja N-asetyyliglukosamiiniyksiköistä. Sekä galaktoosi- että N-asetyyliglukosamiiniyksiköihin voi olla esteröityneenä sulfaattiryhmiä. Molekyylipainoltaan kerataanisulfaattimolekyyli vaihtelee huomattavasti ja on tyypillisesti 5&ndash;15 kDa. Kerataanisulfaattia esiintyy liittyneinä proteiineihin muun muassa rustokudoksen aggregaanissa, luustossa, silmän sarveiskalvolla ja aivoissa. Kerataanisulfaatti poikkeaa muista glykosaminoglykaanista siten, että se ei kiinnity proteiinin seriiniaminohappoon ksyloosisokerin välityksellä vaan joko suoraan asparagiiniaminohappoon tai N-asetyyligalaktosamiinin välityksellä seriinin tai treoniiniin.

Rustokudoksessa kerataanisulfaatti vuorovaikuttaa hyaluronihapon kanssa ja linkittää proteoglykaanit aggregaateiksi. Kerataanisulfaatti on voimakkaasti negatiivisesti varautunut ja vaikuttaa siten proteoglykaanin fysikaaliskemiallisiin ominaisuuksiin. Kerataanisulfaatin suhteellinen määrä rustokudoksessa lisääntyy ihmisen ikääntyessä. Silmän sarveiskalvo sisältää runsaasti kerataanisulfaattia solujen välisessä aineessa ja kerataanisulfaatilla on rooli eräässä periytyvässä sarveiskalvodystrofiasairaudessa.

## Lähteet
Duncan Jones

**Duncan Zowie Haywood Jones** (s. 30. toukokuuta 1971) on englantilainen elokuvaohjaaja. Hänen elokuviaan ovat mm. *[[Kuu (vuoden 2009 elokuva)|Kuu]]* (2009), *[[Source Code]]* (2011) ja **', joka perustuu ''[[Warcraft (pelisarja)|Warcraft]]''-videopelisarjaan. Sen ensi-ilta oli 10. kesäkuuta 2016.

Jonesin vanhemmat ovat [[David Bowie]] ja [[Angela Bowie]].

== Filmografia ==
* ''[[Whistle (lyhytelokuva)|Whistle]]'' (2003, lyhytelokuva)
* ''[[Kuu (vuoden 2009 elokuva)|Kuu]]'' (2009)
* ''[[Source Code]]'' (2011)
* **' (2016)
* *[[Mute]]* (2018)

## Lähteet

## Aiheesta muualla

*
*
Moptin alue

**Moptin alue** () on hallintoalue Malin keskiosassa. Sen pinta-ala on 79&nbsp;017 neliökilometriä. Alueella on 2&nbsp;036&nbsp;200 asukasta (vuonna 2009, väestönlaskenta).

## Maantiede
Moptin alue muodostaa 6,3 % Malin pinta-alasta. Se rajoittuu pohjoisessa Timbuktun ja lounaassa Ségoun alueisiin sekä kaakossa Burkina Fasoon.

Alueen läpi virtaa Nigerjoki, joka muodostaa Nigerin sisämaasuistoksi kutsutun laajan tulva-alueen. Muita luonnonalueita ovat Bandiagaran–Homborin ylänkö, Gondo-Mondoro ja Gourma. Järviä ovat Débo, Waladou, Korientzé, Korarou, Aougoundou ja Niangaye.

Seutu kuuluu Sahelin ja Sudanin ilmastovyöhykkeisiin. Vuotuinen sademäärä vaihtelee 150 ja 750 millimetrin välillä.

## Hallinnollinen jako ja asutus
Alue käsittää kahdeksan piiriä: Bandiagara, Bankass, Djenné, Douentza, Koro, Mopti, Ténenkou ja Youwarou. Niihin kuuluu 103 maalais- ja viisi kaupunkikuntaa. Kaupunkikuntia ovat Bandiagara, Djenné, Douentza, Mopti ja Ténenkou. Kyliä ja nomadiryhmiä on 2&nbsp;078. 

Alueella asuu 14,0 % Malin väestöstä. Asukastiheys on Bamakon sekä Sikasson ja Ségoun alueiden jälkeen maan neljänneksi suurin, 26,2 henkeä neliökilometrillä. Kaupunkiväestön osuus on 9,8 %.

Asukkaat ovat etupäässä fulbeja, dogoneja, bambaroita, markoja, bozoja, somonoja, songhaita ja boboja. Lisäksi on muun muassa tuaregeja, maureja ja moseja. Puhutuimmat kielet ovat dogon (41,4 %), fulani (25,9 %), bambara (11,1 %), bozo (9,1 %), songhai (4,4 %), tamašek (2,0 %) ja marka (1,8 %).

## Talous
Tärkeimmät liikenneväylät ovat etelästä pohjoiseen johtava maantie RN16 sekä Nigerjoki. Sévaréssa Moptin lähellä on lentokenttä.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, fonio ja maissi. Kotieläimiä ovat naudat, lampaat, vuohet, hevoset, aasit, siipikarja sekä vähäisemmässä määrin kamelit ja siat. Kalastus tuottaa vuosittain 70&nbsp;000–120&nbsp;000 tonnia tuoretta, kuivattua tai savustettua kalaa. Lisäksi harjoitetaan käsityöammatteja ja kaupankäyntiä. Teollisuutta ei ole juuri lainkaan.

## Nähtävyydet ja matkailu
Alueen nähtävyyksiä ovat Unescon maailmanperintöluetteloon kuuluvat Djenné ja Dogonimaa, Nigerin sisämaasuisto, historialliset Moptin, Homborin ja Hamdallahin keskukset sekä seudun eläimistö, perinteinen arkkitehtuuri ja käsityötaide. Matkailupalvelut ovat vielä vähäisiä.

## Lähteet
* 
* 

### Viitteet

## Aiheesta muualla

* Moptin alueen sivusto  
* Moptin alueneuvoston sivusto
Jalkapallon Suomen Cup 1964

**Jalkapallon Suomen Cup 1964** oli cupin kymmenes järjestämisvuosi. Osanotto-oikeus siihen oli kaikilla seuroilla. Kilpailuun osallistui ennätykselliset 187 joukkuetta jakautuen sarjoittain seuraavasti: mestaruussarja 11, Suomen-sarja 29, maakuntasarja 62, aluesarja 55 ja muut 30. Mestaruus- ja Suomen-sarjan joukkueet pääsivät ilman karsintaa 64 joukkueen varsinaiseen kilpailuun, muiden kesken pelattiin 125 karsintaottelua.
Loppuotteluun selvisivät Lahden Reipas ja maakuntasarjalainen Lappeenrannan Pallo, ja se pelattiin Olympiastadionilla. Ottelun voitti Reipas 1-0. Ottelua seurasi 4 837 maksanutta katselijaa.

## Suomen Cupin ottelut
**Varsinaisen kilpailun 1. ja 2.kierros**

Cup-mestarit: Risto Remes, Sakari Pihlamo, Raimo Piira, Timo Kautonen, Matti Haahti, Olli Heinonen, Semi Nuoranen, Olavi Litmanen, Martti Hyvärinen, Kari TaIsi ja
Keijo Voutilainen.

## Lähteet
* Suomen Palloliiton toimintakertomus 1 
* Suomen Palloliiton toimintakertomus 2
Koron piiri

**Koron piiri** () on paikallishallintoalue Malin Moptin alueella. Sen pinta-ala on 10&nbsp;937 neliökilometriä. Asukkaita on 361&nbsp;900 henkeä.

Koron piiri rajoittuu lounaassa Moptin alueen Bankassin, lännessä Bandiagaran ja pohjoisessa Douentzan piireihin sekä idässä ja etelässä Burkina Fasoon. Seutu kuuluu Sahelin ja Sudanin siirtymävyöhykkeeseen. Luonnonalueita ovat Gondon ja Souroun tasangot, Séno, Mondoro ja Dogonin ylänkö. Pysyviä vesistöjä ei ole.

Piiriin kuuluu 16 maalaiskuntaa: Bondo, Bamba, Barapiréli, Diankabou, Dinangourou, Dioungani, Dougouténé I, Dougouténé II, Kassa, Koporokendié Nâ, Koporo Pen, Koro, Madougou, Pel Maoudé, Yoro ja Youdiou. Asukkaat ovat etupäässä dogoneja, fulbeja ja moseja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, lehmänpapu ja fonio. Lisäksi harjoitetaan käsityöammatteja ja kaupankäyntiä. Matkailu alueelle on vähäistä.

## Lähteet
Jurassic: The Hunted

**Jurassic: The Hunted** (tunnetaan myös nimellä Jurassic Hunter, ja Jurassic: The Hunter.) on Cauldron HQ:n kehittämä ja Activisionin julkaisema ensimmäisen persoonan ammuntapeli. Peli julkistettiin 16. lokakuuta vuonna 2009. Peli julkaistiin 3. marraskuuta vuonna 2009 Xbox 360, PlayStation 2 ja PlayStation 3 konsoleille.
Bankassin piiri

**Bankassin piiri** () on paikallishallintoalue Malin Moptin alueella. Sen pinta-ala on 9&nbsp;054 neliökilometriä. Asukkaita on 264&nbsp;400 henkeä.

Bankassin piiri rajoittuu pohjoisessa Moptin alueen Bandiagaran ja koillisessa Koron piireihin, etelässä Burkina Fasoon ja lännessä Ségoun alueeseen.

Piiriin kuuluu 12 maalaiskuntaa: Bankass, Baye, Dialassagou, Dimbal Habé, Kani Bozoni, Koulongon Habé, Léssagou Habé, Ouonkoro, Ségué, Sokoura, Soubala ja Tori. Enemmistö asukkaista on dogoneja. Lisäksi on fulbeja, markoja, samoja ja moseja. Tärkeimmät uskonnot ovat islam ja kristinusko.

Seudun kautta kulkee Moptin ja Burkina Fason välinen tie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu ja fonio. Kotieläimiä ovat naudat, lampaat, vuohet, hevoset, kamelit ja aasit. Lisäksi harjoitetaan käsityöammatteja ja kaupankäyntiä. Hirssiä ja karjaa myydään Malin kaupunkeihin sekä Norsunluurannikolle ja Burkina Fasoon.

## Lähteet
Henriksen

**Henriksen** tai **Henriksén** on muun muassa seuraavien henkilöiden sukunimi:

* Christina Henriksen (s. 1983), norjansaamelainen poliitikko, opettaja ja Saamelaisneuvoston puheenjohtaja
* Eivind Henriksen (s. 1990), norjalainen moukarinheittäjä
* Henriette Henriksen(-Løge) (s. 1970), norjalainen käsipalloilija
* Kristian Henriksen (1911–2004), norjalainen jalkapalloilija
* Lance James Henriksen (s. 1940), yhdysvaltalainen näyttelijä
* Lauri Henriksén (s. 1982), suomalainen freestyle rap -artisti
* Levi Henriksen (s. 1964), norjalainen kirjailija ja muusikko
* Martin Henriksen (s. 1979), norjalainen poliitikko
* Olaf Henriksen (1888–1962), tanskalainen baseballpelaaja
* René Henriksen (s. 1969), tanskalainen jalkapalloilija
* Tage Henriksen (1925–2016), tanskalainen soutaja ja olympiavoittaja
* Trond Henriksen (s. 1964), norjalainen jalkapallovalmentaja
* Vera Henriksen (1927–2016), norjalainen kirjailija.
Kleinschmidt

**Kleinschmidt** on seuraavien henkilöiden sukunimi:

* Jutta Kleinschmidt (s. 1962), saksalainen moottoriurheilija
* Otto Kleinschmidt (1870–1954), saksalainen lintutieteilijä ja teologi
Jevhen Konopljanka

**Jevhen Olehovytš Konopljanka** (, s. 29. syyskuuta 1989 Kirovohrad, Ukrainan SNT, Neuvostoliitto) on ukrainalainen uransa päättänyt jalkapalloilija. Hän pelasi urallaan kotimaansa lisäksi myös Espanjassa, Saksassa, Puolassa ja Romaniassa.

## Seurajoukkueura
Konopljanka debytoi Ukrainan valioliigassa kaudella 2007–2008 edustaen Dnipro Dnipropetrovskia. Hän pelasi seurassa yhteensä 157 liigaottelua ja teki niissä 35 maalia. 

Heinäkuussa 2015 Konopljanka siirtyi ilmaisella siirrolla Espanjan Primera Divisiónissa pelaavaan Sevillaan. Hän pelasi seurassa yhden kauden ja lähti sitten lainasopimuksella saksalaisseura Schalkeen, joka osti hänet kesällä 2017. Hän pelasi Espanjan La Ligassa 32 ottelua, joissa hän teki neljä maalia, ja Saksan Bundesliigassa 57 ottelua, joissa hän teki kuusi maalia. Keväällä 2016 hän voitti Sevillan joukkueessa Eurooppa-liigan mestaruuden mutta ei päässyt loppuottelussa kentälle.

Konopljanka palasi kotimaansa liigaan Šah’tar Donetskiin vuonna 2019 ja voitti kaudella 2019–2020 Ukrainan liigamestaruuden. Konopljanka pelasi Šah’tarissa 28 Ukrainan liigan ottelua, joissa hän teki neljä maalia ja antoi neljä maalisyöttöä. Hän pelasi Mestarien liigassa kaudella 2019–2020 neljä ottelua ja teki maalin 22. lokakuuta 2019 alkulohko-ottelussa Dinamo Zagrebia vastaan. Eurooppa-liigassa hän pelasi kaudella 2019–2020 viisi ottelua ja kaudella 2020–2021 neljä ottelua. 

Konopljanka siirtyi helmikuussa 2022 puolalaisseura Cracoviaan 1,5-vuotisella sopimuksella. Kevätkaudella 2022 hän pelasi 10 Ekstraklasan ottelua. Kaudella 2022–2023 hän pelasi Ekstraklasassa 26 ottelua, joissa hän teki kaksi maalia ja antoi kaksi maalisyöttöä. Puolan cupissa hän pelasi kaksi ottelua ja teki kaksi maalia. Konopljankan sopimus Cracovian kanssa päättyi kesään 2023, eikä sitä jatkettu.

Konopljanka teki heinäkuussa 2023 sopimuksen romanialaisen CFR Clujin kanssa. Kaudella 2023–2024 hän pelasi vain kolme Romanian Liga I:n ottelua sekä yhden Konferenssiliigan karsintaottelun, eikä ollut yhdessäkään ottelussa avauskokoonpanossa. Konopljanka ja CFR Cluj purkivat sopimuksensa 3. tammikuuta 2024.

Heinäkuussa 2024 Konopljanka ilmoitti lopettavansa pelaajauransa.

## Maajoukkueura
Ensimmäisen maaottelunsa Ukrainan maajoukkueessa Konopljanka pelasi vuonna 2010, jolloin hän oli myös onnistunut vakiinnuttamaan paikkansa seurajoukkueensa avauskokoonpanossa. Hän pelasi Euroopan-mestaruuskilpailuissa vuosina 2012 ja 2016 joukkueensa kaikki lopputurnausottelut, yhteensä kuusi, alusta loppuun. Viimeiseksi jääneen maaottelunsa hän pelasi maaliskuussa 2023 Englantia vastaan.

Konopljanka pelasi Ukrainan maajoukkueessa yhteensä 87 ottelua ja teki niissä 21 maalia.

## Lähteet

## Aiheesta muualla
Niafunké

**Niafunké** on Timbuktun alueen Niafunkén piirin sekä siihen kuuluvan Soboundoun kunnan keskuspaikka Malissa. Se sijaitsee Nigerjoen rannalla noin 150 kilometriä Timbuktusta lounaaseen. Koko kunnassa on 44&nbsp;900 asukasta (vuonna 2009).

Seudun asukkaat ovat etupäässä fulbeja, bambaroita ja songhaita. Tärkeimmät elinkeinot ovat maanviljely, karjanhoito ja kalastus. Lisäksi harjoitetaan käsityöammatteja ja kaupankäyntiä. Niafunkésta on maantieyhteys Goundamiin ja Nigerillä on jokiliikennettä.

Niafunké tunnetaan malilaisen muusikon Ali Farka Tourén kotipaikkana. Siellä järjestetään vuosittain hänelle omistettu musiikkifestivaali.

## Lähteet
The Biggest Loser (1. tuotantokausi)

Yhdysvaltalaisen ''Suurimman pudottajan'' (*The Biggest Loser*) **ensimmäisen kauden** ensimmäinen esitys oli 19. lokakuuta 2004 NBC-kanavalla. Ohjelmassa ylipainoiset ihmiset pudottavat painoaan, yrittävät saada terveellisemmät elintavat, sekä kilpailevat suurimman pudottajan tittelistä ja 250&nbsp;000 dollarin pääpalkinnosta. Ensimmäisellä kaudella 12 ylipainoista kilpailijaa jaettiin kahteen kuuden hengen joukkueeseen. Sinisen joukkueen valmentajana ensimmäisellä kaudella oli Bob Harper ja Punaisen joukkueen valmentajana Jillian Michaels. Ensimmäisen kauden juontajana toimi Caroline Rhea.

## Painonpudotus

;Joukkueet
: Jillianin joukkue
: Bobin joukkue
;Peli
: Viimeisimpänä pudonnut, ennen Finaalia
;Voittajat
: 250&nbsp;000 dollarin voittaja, suurin pudottaja
: 100&nbsp;000 dollarin voittaja, kotona eniten painoa pudottanut

### Painonpudotuksen historia

## Äänestyksen historia

: Koskemattomuus
: Keltaisen viivan alapuolella, ei voi äänestää
: Ei pudotuksessa, ei voi äänestää
: Ääntä ei paljastettu
: Äänestetty pois, tai ei farmilla
: Viimeinen henkilö pudotettu, ennen Finaalia
: Perusteltu ääni
Will Sasso

**William** "**Will**" **Sasso** (s. 1975) on kanadalainen stand up -koomikko ja näyttelijä.

## Aiheesta muualla
*
Pehmytmesiheinä

**Pehmytmesiheinä** (*Holcus mollis*) on heinälaji mesiheinien (*Holcus*) suvussa.

Se on monivuotinen, pehmeäkarvainen ja rönsyllinen. Lehtien lavat ovat kolmesta kahteentoista millimetriä leveät ja niiden tupet ovat lähes kaljuja. Korren solmut ovat pitkäkarvaisia. tiheän valkokarvaisia. Tiheä röyhy on väriltään vaaleanvihreä-ruskehtava, ei punavärinen. Kaksikukkaisten tähkylöiden hedekukan ulkohelpeessä on vihne, joka on suora tai joskus polvekas, kaleiden ulkopuolelle selvästi yltävä verrattuna toiseen suvun lajiin karvamesiheinään (*Holcus lanatus*).

Pehmytmesiheinän alkuperäinen levinneisyysalue on Eurooppa. Laji on Suomessa myöhään saapunut tulokas, jota on havaittu melko runsaasti Etelä- ja Keski-Suomesta Pohjois-Pohjanmaan korkeudelle.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Laji.fi: Pehmytmesiheinä (''Holcus mollis'')
* Pinkka – Lajintuntemuksen oppimisympäristö: Pehmytmesiheinä (''Holcus mollis'')
* United States Department of Agriculture (USDA): ''Holcus mollis''
Karvamesiheinä

**Karvamesiheinä** (*Holcus lanatus*) on mesiheinien sukuun kuuluva heinälaji.

Karvamesiheinä on monivuotinen, pehmeäkarvainen ja kasvaa mätästävänä. Lehtilavat ovat kolmesta kymmeneen millimetriä leveät ja niiden tupet tiheän valkokarvaisia. Tiheänmallinen röyhy on sinertävänpunaisenkirjava. Kaksikukkaisten tähkylöiden hedekukan ulkohelpeessä on vihne, joka on hyvin lyhyt ja koukkukärkinen verrattuna toiseen suvun lajiin pehmytmesiheinään (*Holcus mollis*).

Karvamesiheinän alkuperäinen levinneisyysalue on Eurooppa. Laji on Suomessa myöhään saapunut tulokas, jota on löydetty Etelä- ja Keski-Suomesta sekä Lapista.

## Lähteet
* Hämet-Ahti, Leena; Suominen, Juha; Ulvinen, Tauno & Uotila, Pertti (toim.): *Retkeilykasvio*, 4. uudistettu painos. Helsinki: Luonnontieteellisen keskusmuseon kasvimuseo, 1998.

## Aiheesta muualla
* Laji.fi: Karvamesiheinä (''Holcus lanatus'')
* Pinkka – Lajintuntemuksen oppimisympäristö: Karvamesiheinä (''Holcus lanatus'')
* JSTOR Global Plants: ''Holcus lanatus'' 
* United States Department of Agriculture (USDA): ''Holcus lanatus''
Chris Diamantopoulos

**Christopher** "**Chris**" **Diamantopoulos** (s. 9. toukokuuta 1975 Toronto, Kanada) on kanadalainen stand up -koomikko ja näyttelijä. Hän on näytellyt muun muassa televisiosarjoissa *[[Up All Night (televisiosarja)|Up All Night]]*, *[[Konttori (yhdysvaltalainen televisiosarja)|Konttori]]* ja *[[Sukuvika]]*. Lisäksi hän on vieraillut pienemmässä roolissa monissa muissa sarjoissa, kuten *[[Siskoni on noita]]*, *[[Sopranos]]*, *[[Muodon vuoksi]]*, *[[24 (televisiosarja)|24]]*, *[[Boston Legal]]* ja *[[Kennedyt (televisiosarja)|Kennedyt]]*. Hän myös näytteli Mikki Hiirtä Walt Disney Television Animationin tuottamassa piirrossarjassa vuodelta 2013.

Diamantopoulosin sukujuuret ovat Kreikassa, ja hän on vakaumukseltaan ortodoksi. Hän vietti lapsuudessaan paljon aikaa sekä Kanadassa että Kreikassa. Hän on naimisissa amerikkalaisen näyttelijän Becki Newtonin kanssa, jonka kanssa hänellä on yksi poika.

## Aiheesta muualla
*
Illusia

**Illusia** on suomalainen naisen etunimi. Se on Yrjö Kokon sanasta ”illusioni” muovaama nimi, peräisin Kokon sadusta Pessi ja Illusia. Sadun mukaan Illusian isän nimi oli Illusioni ja Illusiankin nimeksi oli alkujaan pitänyt tulla Illusioni, mutta koska Illusia jäi ruumiinkooltaan niin pieneksi, hän sai lyhemmän nimen.

## Tuennettuja Illusia-nimisiä

* Illusia Juvani (s. 1988), suomalainen kuvataiteilija.

## Lähteet
Malaco

**Malaco** on Cloettan makeisbrändi.

## Historia
Malaco perustettiin vuonna 1934 nimellä Malmö Lakrits Compani (Lakritsfabrik AB). Vuonna 1999 Malaco sulautui osaksi Leafiä, joka myytiin hollantilaiselle CSM-konsernille. Vuonna 2005 Leaf International myytiin kahdelle pääomasijoitusyhtiölle, CVC Capital Partnesille ja Nordic Capitalille.

Vuonna 2006 julkaistiin kahdeksan uutta Malaco-pussia.

Vuonna 2012 Leaf fuusioitui ruotsalaisen Cloettan kanssa.

## Tuotteet
Malaco-tuotteita myydään Pohjoismaissa. Niitä ovat tai ovat olleet esimerkiksi Brio, Fruxo, Pim Pim, Zoo, Swedish Fish ja Happy & Mixed.

Malacon nykyiseen tuoteperheeseen kuuluvat Aakkoset, TV Mix, Hyvää Makumaasta ja Lauantai. Vuonna 2017 markkinoille tuotiin Perjantai-makeiset.

## Lähteet
Milcah Cheywa

**Milcah Chemos Cheywa** (s. 24. helmikuuta 1986 Mt. Elgon) on kenialainen yleisurheilija, jonka päälaji on 3&nbsp;000&nbsp;metrin estajuoksu. 

Chemos sai hopeaa Berliinin MM-kilpailuissa 2009 ajalla 9.08,57. Alun perin hän oli sijoittunut kolmanneksi, mutta nousi myöhemmin toiselle sijalle kun alkuperäinen voittaja Marta Domínguez hylättiin dopingin vuoksi. Saman vuoden  hän sijoittui toiseksi. Hän voitti 2010 kultaa Nairobin Afrikan-mestaruuskilpailuissa ajalla 9.32,18 ja Delhin Kansainyhteisön kisoissa ajalla 9.40,96. Hän voitti samana vuonna myös Kenian-mestaruuden ja sijoittui toiseksi Splitin maanosien cupissa.

Chemos saavutti Daegun MM-kilpailuissa 2011 hopeaa ajalla 9.17,16. Alun perin hän sijoittui kolmanneksi, mutta nousi myöhemmin toiselle sijalle kun alkuperäinen voittaja Julija Zaripova hylättiin dopingin vuoksi. Samana vuonna Chemos voitti Kenian-mestaruuden. Vuonna 2012 hän voitti Kenian olympiakarsinnan ja sijoittui Lontoon olympialaisissa kolmanneksi. Lontoon olympialaisissa hän sijoittui alun perin neljänneksi, mutta nousi myöhemmin kolmannelle sijalle alkuperäisen voittajan Julija Zaripovan dopinghylkäyksen takia.

Moskovan MM-kilpailuissa 2013 Chemos voitti maailmanmestaruuden ajalla 9.11,65. Glasgow'n Kansainyhteisön kisoissa 2014 hän sai hopeaa ajalla 9.31,30. Hän on voittanut estejuoksun 16 kertaa Timanttiliigan kilpailuissa.

Chemos juoksi Afrikan ennätyksen 9.07,14 Oslossa 7. kesäkuuta 2012. 3&nbsp;000 metrin juoksussa hän teki ennätyksensä 8.43,92 Zagrebissa 31. elokuuta 2009.

## Lähteet